Să fii tată de fată este uneori o mare provocare, mai ales atunci când încep să apară primii admiratori. Cabral a declarat recent că nu are frici în legătură cu momentele în care Namiko, fiica sa cea mică, o să crească și o să meargă în cluburi, dar soția sa îl contrazice. Într-un interviu pentru ego.ro, Andreea Ibacka a povestit cum a reacționat prezentatorul de la PRO TV atunci când fiica lui, în vârstă de 5 ani, a primit o mică atenție din partea unui coleg de la grădiniță.
„Minte cu nerușinare! (n.r. Cabral Ibacka) Fiica mea a primit recent un cadou de la un coleg de grupă. Era o sticlă cu un mesaj în ea. A fost o atenție pentru fetițe! În mesajul respectiv scria: «Ești frumoasă». A murit puțin! Ce să zic cu cluburile… vrăjeală!
Dar nu suntem acolo, deci momentan răsuflă ușurat! Suntem la început, dar trebuie să ne obișnuim cu gândul! Sunt foarte mici, 5-6 ani au colegii ei, dar mai există simpatii! Mai aud povești care și pe mine mă pun pe gânduri, că au avut mai mulți iubiți deja. Nu fiica mea, alte colege! Se joacă până la urmă!”, a povestit Andreea Ibacka.
VEZI GALERIA FOTOPOZA 1 / 9„Fiica mea merge la cățărări de la 2 ani. La 4 ani a început și artele marțiale”
Actrița este liniștită în ceea ce privește evoluția fiicei sale și se bucură că la vârsta sa și-a ales deja câteva activități pe care le îndrăgește. De la vârsta de 2 ani, Namiko merge la cățărări, iar la 4 ani a început să practice artele marțiale.
„Este bine că suntem destul de relaxați amândoi! Cumva jucăm good cop și bad cop pe rând, în funcție de profilul pericolului! I-am lăsat, în general, să facă devreme anumite activități considerate de alții ca fiind periculoase. De exemplu, fiica mea merge la cățărări, la escaladă, de la 2 ani. Acum se duce până în tavan!
La 4 ani era profi! La 4 ani a început și artele marțiale. Nu sunt chiar activitățile pe care le alege toată lumea, dar nouă ni s-au părut potrivite! Nu suntem pe panică! Aș putea să zic că Namiko, un an și jumătate mai târziu, deja este sportiv de performanță! Mă bucură foarte tare!”, a mai spus Andreea Ibacka pentru sursa mai sus menționată.
Andreea Ibacka și Cabral s-au căsătorit în anul 2011, iar de atunci sunt de nedespărțit. Pentru mulți, cei doi reprezintă un exemplu și sunt extrem de iubiți de fani. Între prezentatorul de la PRO TV și soția sa există și o diferență de vârstă semnificativă. El are 46 de ani, în timp ce partenera sa are 38.
Andreea și Cabral Ibacka formează un cuplu de 15 ani și s-au cunoscut pe platoul de filmare de la telenovela românească „Inimă de țigan”. Actrița nu a fost prea impresionată atunci de vedeta de la PRO TV și consideră nu tocmai bune glumele lui. Ca în orice familie, între Andreea Ibacka și Cabral mai există neînțelegeri, însă important este că reușesc să treacă imediat peste orice supărare.